1911
Tapahtumia

2. tammikuuta – Suomen eduskuntavaalien ensimmäinen päivä. Puolueiden äänimäärät ja kansanedustajanpaikat säilyivät liki ennallaan.
3. tammikuuta – Venäjän Turkestanissa lähellä Almatyä tapahtui Kebinin maanjäristys, jonka voimakkuus oli 7,7 magnitudia. Se surmasi ainakin 450 ihmistä.
15. tammikuuta – Säveltäjä Jean Sibelius ilmoitti puhelimitse Kansallismuseoon Kirkkonummen Hvitträskistä löytämistään kalliomaalauksista.
18. tammikuuta – Eugene B. Ely laskeutui lentokoneellaan San Franciscon satamassa risteilijä USS Pennsylvanian kannelle. Kyseessä oli ensimmäinen kerta, kun lentokone laskeutui laivalle.
21. tammikuuta – Ensimmäinen Monte Carlon ralli alkoi. Osallistujia oli 23. Kilpailun voitti ranskalainen Henri Rougier Turcat-Méry-merkkisellä autolla.
2. helmikuuta – Eduskunta kokoontui vastavalmistuneessa Heimolan talossa Helsingin keskustassa.
3. helmikuuta – Suomen ensimmäinen lentonäytös tapahtui Oulunkylän raviradalla. Näytöksen antoivat tanskalaiset lentäjät Thorup ja Svendsen Voisin- ja Blériot XI -koneilla. Koneet eivät kuitenkaan onnistuneet nousemaan ilmaan.
18. maaliskuuta – Ensimmäistä kansainvälistä naistenpäivää juhlittiin.
24. maaliskuuta – Tanska lakkautti kuolemantuomion ja julkiset ruoskinnat.
25. maaliskuuta – Triangle Shirtwaist Factoryn tulipalo Yhdysvalloissa.
29. maaliskuuta – Yhdysvaltain armeija otti käyttöön uuden palveluspistoolin, M1911:n. Aseen suunnitteli John Browning. Ase pysyi virallisena palveluspistoolina seuraavat 74 vuotta.
3. huhtikuuta – Säveltäjä Jean Sibelius johti neljännen sinfoniansa kantaesityksen Helsingissä.
8. huhtikuuta – Alankomaalainen Heike Kamerlingh Onnes löysi suprajohtavuuden tutkiessaan nesteheliumilla jäähdytetyn elohopean sähkönjohtavuutta. Kokeessa elohopean ominaisvastus katosi äkisti 4,2 K:n lämpötilassa.
20. huhtikuuta – Taiteilija Adolf Aarno teki ensimmäisenä suomalaisena lentoyrityksen Pyhäjärven jäällä Tampereen Härmälän edustalla.
9. toukokuuta – Helsingin kaupunginvaltuusto päätti luovuttaa Seurasaaren valtiolle käytettäväksi ulkomuseona.
15. toukokuuta – Yhdysvaltain korkein oikeus julisti Standard Oilin monopoliksi ja määräsi sen hajotettavaksi.
25. toukokuuta – Meksikon vallankumous: Meksikon presidenttinä vuodesta 1876 toiminut Porfirio Díaz erosi ja lähti maanpakoon Ranskaan.
27. toukokuuta – Dreamland-huvipuisto Coney Islandilla New Yorkissa tuhoutui tulipalossa.
14. kesäkuuta – Britanniassa alkoi merimiesten lakko, joka johti ammattiliiton perustamiseen.
15. kesäkuuta – Computing-Tabulating-Recording Company (josta kehittyi myöhemmin IBM) perustettiin New Yorkissa.
1. heinäkuuta – Saksalaisen sotalaiva Pantherin saapuminen Agadirin satamaan laukaisi kansainvälisen kriisin. Neuvotteluissa saksalaiset lupasivat lähteä Marokosta vastineeksi oikeuksista Ranskan Keski-Kongoon. Ranska lakkautti Marokon itsehallinto-oikeuden.
24. heinäkuuta – Hiram Bingham löysi Machu Picchun rauniot Perusta.
21. elokuuta – Mona Lisa varastettiin Louvresta. Teoksen ryöstänyt italialainen Vincenzo Peruggia saatiin kiinni ja maalaus palautettiin Louvreen 1913.
24. elokuuta – Toinen sortokausi: keisari Nikolai II vahvisti Venäjän ministerineuvoston päätöksen Kivennavan ja Uudenkirkon kuntien siirtämisestä Suomesta Venäjän Pietarin kuvernementtiin. Eräänä perusteena oli pitäjien runsas venäläinen huvila-asutus. Päätöksen toteutus kuitenkin viivästyi protestien takia ja se hautautui lopullisesti ensimmäisen maailmansodan puhjettua.
2. syyskuuta – Helsingin kauppakorkeakoulu aloitti toimintansa.
14. syyskuuta – Venäjän pääministeri Pjotr Stolypinia ammuttiin Kiovan oopperatalossa, ja hän kuoli vammoihinsa neljä päivää myöhemmin.
22. syyskuuta – Senaatti määräsi partioliikkeen lakkautettavaksi Suomessa.
29. syyskuuta – Italia julisti sodan Turkille. Italiaan liitettiin Tripoli ja Kyrenaika.
10. lokakuuta – Wuchangin kansannousu Kiinassa enteili Qing-dynastian loppua.
16. lokakuuta – Lieksan ja Nurmeksen välinen rataosa avattiin liikenteelle.
22. lokakuuta – Suomen jalkapallomaajoukkue pelasi ensimmäisen ottelunsa.
1. marraskuuta – Italian–Turkin sota: maailman ensimmäinen lentokoneen suorittama ilmapommitus tapahtui, kun italialainen luutnantti Giulio Gavotti pudotti neljä cipelli-tyyppistä käsikranaattia Etrich Taube -lentokoneestaan turkkilaisten joukkojen sotilasleiriin Ain Zarassa Libyassa. Viikkoa aikaisemmin 23. lokakuuta italialaiset olivat käyttäneet ensimmäistä kertaa lentokonetta tiedustelutehtäviin.
11. joulukuuta – Yrjö V ja kuningatar Mary kruunattiin New Delhissä Intian keisariksi ja keisarinnaksi.
14. joulukuuta – Roald Amundsenin retkikunta saavutti Etelänavan.
29. joulukuuta – Sun Yat-senista tuli ensimmäinen Kiinan tasavallan presidentti.